./data/phi0426/phi001/phi0426.phi001.perseus-lat1.xml
Anonymous
A dextro interim cornu funditores tariique concita tela in elephantos frequentes iniciunt  Quo facto bestiae stridore fundarum, lapidum plumbique iactatu 1 perterritae sese convertere et suos post se frequentis stipatosque proterere et in portas valli semifaetas ruere contendunt  Item Mauri equites, qui in eodem cornu elephantis erant, praesidio deserti principes fugiunt  Ita celeriter bestiis circumitis legiones vallo hostiumsunt potitae, et paucis acriter repugnantibus interfectisque reliqui concitati in castra unde pridie erant egressi confugiunt